მოდით ვისაუბროთ მანიებზე.
დავიწყოთ ბითლომანიით:
ისტერიკული თინეიჯერები,
ტირილი, ყვირილი, ალიაქოთი.
სპორტის მანია:
გამაყრუებელი მასები,
ყველა ერთი იდეისათვის - აღმოჩნდეს ბურთი ბადეში.
კარგი, რელიგიის მანია:
არის აღფრთოვანება, ტირილი,
არის ხილვები.
მანიები შეიძლება იყოს კარგი.
მანიები შეიძლება იყოს საგანგაშო,
ან შეიძლება იყოს მომაკვდინებელი.
მსოფლიოს აქვს ახალი მანია.
ინგლისურის სწავლის მანია.
მოუსმინეთ ჩინელ სტუდენტებს, როგორ სწავლობენ ინგლისურს
ხმამაღალი შეძახილით.
მასწავლებელი: ... ჩემი ცხოვრების შეცვლა!
სტუდენტები: მე შევცვლი ჩემს ცხოვრებას.
მ: მე არ მინდა გავაწბილო ჩემი მშობლები.
ს: მე არ მინდა გავაწბილო ჩემი მშობლები.
მ: მე არ მინდა გავაწბილო ჩემი ქვეყანა.
ს: მე არ მინდა გავაწბილო ჩემი ქვეყანა.
მ: ყველაზე მნიშვნელოვნად ... ს: ყველაზე მნიშვნელოვნად ...
მ: მე არ მინდა გავაწბილო საკუთარი თავი.
ს: მე არ მინდა გავაწბილო საკუთარი თავი.
ჯეი უოკერი: მსოფლიოში რამდენი ადამიანი
ცდილობს ინგლისურის სწავლას?
ორი მილიარდი.
სტუდენტები: მაისური. კაბა.
ჯუ: ლათინურ ამერიკაში,
ინდოეთში, სამხრეთ აზიაში
და ჩინეთის უდიდეს ნაწილში.
თუ თქვენ ხართ ჩინელი მოსწავლე,
თქვენ ინგლისურის სწავლას იწყებთ
მესამე კლასიდან კანონმდებლობით.
ამიტომ, წელს
ჩინეთი გახდება მსოფლიოში ყველაზე დიდი ინგლისურენოვანი ქვეყანა.
(სიცილი)
რატომ ინგლისური?
ერთი სიტყვით: შესაძლებლობა.
შესაძლებლობა უკეთესი
ცხოვრებისთვის, სამსახურისთვის,
გადაიხადო განათლებისთვის, ან დაიდო მაგიდაზე უკეთესი საკვები.
წარმოიდგინეთ სტუდენტი, რომელიც ასრულებს გიგანტურ ტესტს სამი დღის განმავლობაში.
მისი შედეგი ამ ერთ ტესტში
უშუალოდ განსაზღვრავს მის მომავალს.
ის მეცადინეობს 12 საათს ყოველდღიურად
სამი წლის განმავლობაში, რომ მოემზადოს.
მისი შეფასების 25%
დამოკიდებულია ინგლისურზე.
მას ქვია გაოკაო და 80 ათასმა ჩინელმა სტუდენტმა
უკვე გაიარა ეს დამქანცველი ტესტი.
ინგლისურის სწავლის ინტენსივობა
არის თითქმის წარმოუდგენელი, სანამ თვითონ არ იგრძნობთ მას.
მასწავლებელი: სრულყოფილი! სტუდენტები: სრულყოფილი!
მ: სრულყოფილი! ს: სრულყოფილი!
მ: მე მსურს ვილაპარაკო სრულყოფილი ინგლისური.
ს: მე მსურს ვილაპარაკო სრულყოფილი ინგლისური.
მ: მე მსურს ვილაპარაკო -- ს: მე მსურს ვილაპარაკო --
მ: სრულყოფილი ინგლისური. ს: სრულყოფილი ინგლისური.
მ: მე მსურს შევცვალო ჩემი ცხოვრება!
ს: მე მინდა შევცვალო ჩემი ცხოვრება!
ს: მე მინდა შევცვავლო ჩემი ცხოვრება!
ჯუ: ასე რომ, ინგლისურის მანია კარგია თუ ცუდი?
არის ინგლისური ცუნამი, რომელიც წალეკავს
სხვა ენებს? არაფერი მსგავსი.
ინგლისური არის მსოფლიოს მეორე ენა.
თქვენი მშობლიური ენა არის თქვენი ცხოვრება.
მაგრამ ინგლისურით თქვენ შეგიძლიათ გახდეთ უფრო ფართო დიალოგის წევრი:
გლობალური დიალოგის გლობალურ პრობლემებზე.
მაგალითად კლიმატის ცვლილებაზე ან სიღარიბეზე,
შიმშილზე ან დაავადებაზე.
მსოფლიოს აქვს სხვა უნივერსალური ენებიც.
მათემატიკა არის მეცნიერების ენა.
მუსიკა არის ემოციის ენა.
ინგლისური კი ხდება პრობლემის გადაჭრის ენა.
არა იმიტომ, რომ ამერიკა უბიძგებს,
არამედ მსოფლიო მიისწრაფის ამისაკენ.
ასე რომ, ინგლისურის მანია გარდამტეხი მომენტია.
როგორც ელექტროენერგიის გამოჩენა ჩვენს ქალაქში,
როგორც ბერლინის კედლის დაცემა,
ინგლისური წარმოადგენს იმედს
უკეთესი მომავლისათვის -
მომავლისათვის სადაც მსოფლიოს ექნება საერთო ენა,
საერთო პრობლემების გადასაჭრელად.
ძალიან დიდი მადლობა.
(აპლოდისმენტები)